සෑම නගරයකම දන්සැල් විශාල සංඛ්‍යාවක් සංවිධානය කර තිබේ.2600 වෙනි සම්බුද්ධ ජයන්තිය සැමරීම් වෙනුවෙන් විවිධ ආගමික වතාවත් වල නිරත වූ මෙරට බෞද්ධයන් බුද්ධාලම්බන පී‍්‍රතියෙන් මෙවර වෙසක් උත්සවය වෙනුවෙන් පෙළ ගැසී සිටිති.කොළඹ පිටකොටුව, බොරැල්ල, රාජගිරිය, නුගේගොඩ, මහරගම, ;හීමාගම , බත්තරමුල්ල, කඩවත, කිරිබත්ගොඩ, නවලෝක, කැලණිය රජමහාවිහාරය ඇතුළු කොළඹ අවට ප්‍රදේශ රැසක තොරණ ඉදිකර තිබූ අතර කොළඹ නගරය අවට පිහිටි රාජ්‍ය ආයතනවල සහ පෞද්ගලික ආයතනවල සේවක සේවිකාවන් වෙසක් උත්සවය වෙනුවෙන් සිය ආයතන සහ ඒ අවට භූමිය අලංකාර කරනු දැක ගත හැකි විය.වෙසක් තොරණ බැලීම සඳහා කොළඹට පැමිණෙන ජනතාවගේ ආරක්ෂාව වෙනුවෙන් විශේෂ පොලිස් කණ්ඩායම් යෙදවීමට පොලිස් මූලස්ථානය පියවර ගෙන තිබේ.මීට අමතරව ප්‍රධාන නගර වල මෙන්ම කොළඹ නගරයේ විශේෂ රථවාහන පාලනයක් සිදු කිරීමටද පොලිසිය පියවර ගෙන ඇත..